ՆԱԽԱԳԻԾ

ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

------ --------------------------- 2021 թ. № --------- -Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ

ՆՈՅԵՄԲԵՐԻ 5-Ի № 1282-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ

ԿԱՏԱՐԵԼՈՒ ՄԱՍԻՆ

Համաձայն «Ֆիզիկական կուլտուրայի և սպորտի մասին» օրենքի 7-րդ հոդվածի դ.6) ենթակետի, «Նորմատիվ իրավական ակտերի մասին» օրենքի 33‑րդ հոդվածի 3-րդ մասի և 34-րդ հոդվածի 1-ին մասի` Հայաuտանի Հանրապետության կառավարությունը որոշում է.

1. Հայաստանի Հանրապետության կառավարության 2015 թվականի նոյեմբերի 5-ի **«Օլիմպիական, պարալիմպիկ, սուրդլիմպիկ խաղերում, օլիմպիական խաղերի ծրագրում ընդգրկված մարզաձևերի (նաև օլիմպիական խաղերի ծրագրում չընդգրկված սամբո ըմբշամարտ, միջազգային շաշկի, ուշու և շախմատ մարզաձևերի) աշխարհի ու Եվրոպայի առաջնություններում (նաև հաշմանդամների), եվրոպական խաղերում, շախմատի համաշխարհային օլիմպիադայում, Եվրոպայի օլիմպիական երիտասարդական փառատոնում, համաշխարհային ունիվերսիադայում, պատանեկան օլիմպիական խաղերում, շախմատի պատանեկան օլիմպիադայում 1-3-րդ տեղերը գրաված մարզիկներին, ազգային հավաքական թիմերի գլխավոր (ավագ) մարզիչներին, մեդալակիր մարզիկների անձնական մարզիչներին, ազգային հավաքական թիմերի երկրորդ մարզիչներին, բժիշկներին շնորհվող դրամական մրցանակների չափերն ու շնորհման կարգը հաստատելու և** Հայաստանի Հանրապետության **կառավարության 2001 թվականի մայիսի 29-ի** № 462 որոշումն ուժը կորցրած ճանաչելու մասին**»** № 1282-Ն որոշման № 1 հավելվածի «ՕԼԻՄՊԻԱԿԱՆ ԽԱՂԵՐԻ ԾՐԱԳՐՈՒՄ ԸՆԴԳՐԿՎԱԾ ՄԱՐԶԱՁԵՎԵՐ» բաժնի **«**ՕԼԻՄՊԻԱԿԱՆ ԽԱՂԵՐ ԵՎ ՇԱԽՄԱՏԻ ՀԱՄԱՇԽԱՐՀԱՅԻՆ ՕԼԻՄՊԻԱԴԱ**» գլուխը շարադրել հետևյալ խմբագրությամբ.**

|  |  |  |
| --- | --- | --- |
| **ՕԼԻՄՊԻԱԿԱՆ ԽԱՂԵՐ** | | |
| **1-ին տեղ՝ 25000.0**  **2-րդ տեղ՝ 20000.0**  **3-րդ տեղ՝ 15000.0** | **12500.0**  **10000.0**  **7500.0** | **5000.0**  **4000.0**  **3000.0** |
| **ՇԱԽՄԱՏԻ ՀԱՄԱՇԽԱՐՀԱՅԻՆ**  **ՕԼԻՄՊԻԱԴԱ** | | |
| **1-ին տեղ՝ 20000.0**  **2-րդ տեղ՝ 15000.0**  **3-րդ տեղ՝ 10000.0** | **10000.0**  **7500.0**  **5000.0** | **4000.0**  **3000.0**  **2000.0** |

**2. Սույն որոշումը տարածվում է 2021 թվականի օգոստոսի 1-ից ծագած իրավահարաբերությունների վրա:**

**ՀԻՄՆԱՎՈՐՈՒՄ**

**«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ

ՆՈՅԵՄԲԵՐԻ 5-Ի № 1282-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ

ԿԱՏԱՐԵԼՈՒ ՄԱՍԻՆ**» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

Հիմք ընդունելով Հայաստանի Հանրապետության Վարչապետի պաշտոնակատարի 2021 թվականի հուլիսի 15-ի N 02/11/23733-2021 և 2021 թվականի հունիսի 28-ի N 02/11.3/21226-2021 հանձնարարականները (օլիմպիական խաղերում բարձր ցուցանիշների հասած մարզիկներին տրամադրվող դրամական վճարումները կարգավորող իրավական ակտերը վերանայելու վերաբերյալ առաջարկություն)՝ վերանայվում է Հայաստանի Հանրապետության կառավարության 2015 թվականի նոյեմբերի 5-ի № 1282-Ն որոշումը, որի համաձայն օլիմպիական խաղերում մրցանակակիր դարձած մարզիկները, նրանց մարզիչները և բժիշկները տարեվերջյան միանվագ պարգևատրում են ստանում:

Օլիմպիական խաղերում մրցանակակիր դարձած մարզիկներին, նրանց մարզիչներին և բժիշկներին տարեվերջյան միանվագ պարգևատրում տրամադրելու մասին Հայաստանի Հանրապետության կառավարության № 462 որոշումն ընդունված է եղել դեռևս 2001 թվականին (մայիսի 29-ին): Նախկինում ընդունված նորմատիվ ակտը (Հայաստանի Հանրապետության կառավարության № 462 որոշում) ուժը կորցրած է ճանաչվել, ընդունվել է Հայաստանի Հանրապետության կառավարության 2015 թվականի նոյեմբերի 5-ի № 1282-Ն որոշումը, իսկ օլիմպիական խաղերի պարգևատրման գումարների չափը չի ավելացել: Նմանատիպ փոփոխությունը հնարավորություն կտա լուծելու ծրագրի շրջանակում ընդգրկված շահառուների սոցիալական վիճակի բարելավման խնդիրը և որոշակիորեն լուծելու Հայաստանի Հանրապետության հավաքական թիմերի մարզիկների, նրանց անձնական և հավաքական թիմերի մարզիչների և բժիշկների առօրյա խնդիրները՝ վերջիններիս համար դառնալով բարձր նվաճումների խթան:

2016 թվականի Ռիե դե Ժանեյրոյի օլիմպիական խաղերում ձեռք է բերվել 4 մեդալ. հունա-հռոմեական ըմբշամարտից Արթուր Ալեքսանյանը նվաճել է օլիմպիական խաղերի չեմպիոնի կոչումը, Միհրան Հարությունյանը նվաճել է արծաթե մեդալ, իսկ ծանրամարտ մարզաձևից արծաթե մեդալներ են նվաճել Սիմոն Մարտիրոսյանը և Գոռ Մինասյանը: 2020 թվականի Տոկիոյի օլիմպիական խաղերում (անցկացվել են 2021 թվականին) Հայաստանի Հանրապետության մարզիկները ձեռք են բերել 4 մեդալ. հունա-հռոմեական ըմբշամարտ մարզաձևից Արթուր Ալեքսանյանը նվաճել է արծաթե մեդալ, ծանրամարտ մարզաձևից Սիմոն Մարտիրոսյանը նվաճել է արծաթե մեդալ, բռնցքամարտ մարզաձևից Հովհաննես Բաչկովը նվաճել է բրոնզե մեդալ, սպորտային մարմնամարզություն մարզաձևից Արթուր Դավթյանը նվաճել է բրոնզե մեդալ:

Նախագծով առաջարկվում է Հայաստանի Հանրապետության կառավարության 2015 թվականի նոյեմբերի 5-ի № 1282-Ն որոշման (նախկինում Հայաստանի Հանրապետության կառավարության 2001 թվականի մայիսի 29-ի «Oլիմպիական, պարալիմպիկ, սուրդլիմպիկ խաղերում և աշխարհի ու Եվրոպայի առաջնություններում առավել բարձր ցուցանիշների հասած մարզիկներին, մարզիչներին, բժիշկներին և մարզական կազմակերպություններին դրամական մրցանակներ շնորհելու մասին» № 462 որոշում) մեջ օլիմպիական խաղերում մրցանակակիր դարձած մարզիկների, նրանց անձնական և հավաքական թիմերի մարզիչների և բժիշկների պարգևատրման գումարների ավելացում:

Անհրաժեշտություն է դարձել օլիմպիական խաղերում բարձր ցուցանիշների հասած մարզիկների, նրանց անձնական և հավաքական թիմերի մարզիչների և բժիշկների պարգևատրման գումարների ավելացումը՝ մարզիկներին, մարզիչներին և բժիշկներին առավել մոտիվացնելու համար: Պարգևատրման գումարների ցածր լինելը խոչընդոտ է սպորտի զարգացման համար:

Տվյալ բնագավառում իրականացվող քաղաքականության փոփոխություն չկա: Ֆիզիկական կուլտուրայի և սպորտի ոլորտներում իրականացվող պետական քաղաքականությունը ուղղված է մարզական բարձր նվաճումների խթանմանը և խրախուսմանը:

Օլիմպիական խաղերում մրցանակակիր դարձած մարզիկների պարգևատրումն ուղղված է ֆիզիկական կուլտուրայի և սպորտի ոլորտում Հայաստանի Հանրապետության պետական քաղաքականության իրականացմանը, սպորտի մասսայականացմանը, ֆիզիկական կուլտուրայի և սպորտի դերի բարձրացմանը, բնակչության առողջ ապրելակերպի ամրապնդմանը: Պարգևատրումները խթանում են մարզիկների մասնակցությունը լրջագույն ստուգատեսներին: Տարեվերջյան միանվագ պարգևատրման ցուցակում օլիմպիական խաղերի գումարների ավելացումը լուրջ խթան կդառնա առավել ջանասիրաբար աշխատելու և բարձր արդյունքների հասնելու համար:

Հայաստանի Հանրապետության կառավարության «Հայաստանի Հանրապետության կառավարության 2015 թվականի նոյեմբերի 5-ի № 1282-Ն որոշման մեջ փոփոխություն կատարելու մասին» որոշման նախագիծը մշակել են Հայաստանի Հանրապետության կրթության, գիտության, մշակույթի և սպորտի նախարարության աշխատակազմի Սպորտի քաղաքականության վարչությունը և նույն նախարարության աշխատակազմի իրավաբանական վարչության գլխավոր մասնագետ‑իրավաբանը:

Հայաստանի Հանրապետության կառավարության «Հայաստանի Հանրապետության կառավարության 2015 թվականի նոյեմբերի 5-ի № 1282-Ն որոշման մեջ փոփոխություն կատարելու մասին» որոշման ներկայացված նախագծի ընդունմամբ հնարավոր կլինի ավելացնել օլիմպիական խաղերի հաղթողերի և մրցանակակիրների պարգևատրման գումարները: Վերոնշյալը կնպաստի միջազգային մրցասպարեզներում բարձր արդյունքների ձեռքբերմանը և Հայաստանի Հանրապետությունը պատվով ներկայացնելուն աշխարհին:

Ընդհանուր Միջազգային մարզական միջոցառումների հաղթողներին և մրցանակակիրներին դրամական մրցանակների հանձնում միջոցառման համար 2021 թվականի համար ընդամենը անհրաժեշտ է 404 480 000 դրամ (հաշվարկված են մարզիկների՝ 2021 թվականի ընթացքում մինչև օգոստոսի 11-ը ցուցաբերված արդյունքները և օգոստոսի 12-ից մինչև 2021 թվականի վերջ արդյունքների կանխատեսումները), փոփոխության արդյունքում ավելացող գումարը կազմում է 48 000 000 (քառասուն ութ միլիոն) դրամ, ընդհանուր գումարը ավելացումով՝ 452 480 000 դրամ:

«Հայաստանի Հանրապետության կառավարության 2015 թվականի նոյեմբերի 5-ի № 1282-Ն որոշման մեջ փոփոխություն կատարելու մասին» Հայաստանի Հանրապետության կառավարության որոշման ընդունմամբ հնարավոր է Հայաստանի Հանրապետության 2021 թվականի պետական բյուջեի ծախսերի ավելացում:

**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՆՈՅԵՄԲԵՐԻ 5-Ի № 1282-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |  |
| --- | --- | --- | --- |
| **1. ՀՀ արդարադատության նախարարություն** | | **16.08.2021 թ.** | |
| **№ /27.4/25082-2021** | |
| .«Հայաստանի Հանրապետության կառավարության 2015 թվականի նոյեմբերի 5-ի № 1282-Ն որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի վերաբերյալ առարկություններ չունենք: | **Ընդունվել է** | | |
| **2. ֆինանսների նախարարություն** | | | **17.08.2021 թ.** |
| **№**  **01/8-3/12913-2021** |
| Ի կատարումն ՀՀ վարչապետի 11.08.2021 թվականի N02/11.3/27278-2021 հանձնարարականի, քննարկելով «Հայաստանի Հանրապետության կառավարության 2020 թվականի հուլիսի 2-ի N1096-Ն որոշման մեջ փոփոխություն կատարելու մասին» ՀՀ կառավարության որոշման նախագիծը (այսուհետ Նախագիծ 1), «Հայաստանի Հանրապետության կառավարության 2015 թվականի օգոստոսի 13-ի N925-Ն որոշման մեջ փոփոխություններ կատարելու մասին» ՀՀ կառավարության որոշման նախագիծը (այսուհետ Նախագիծ 2) և «Հայաստանի Հանրապետության կառավարության 2015 թվականի նոյեմբերի 5-ի N1282-Ն որոշման մեջ փոփոխություն կատարելու մասին» ՀՀ կառավարության որոշման նախագիծը (այսուհետ Նախագիծ 3), հայտնում ենք հետևյալը.  Նախագիծ 2-ով նախատեսվում է ավելացնել օլիմպիական խաղերի և շախմատի համաշխարհային օլիմպիադայի չեմպիոնների և մրցանակակիրների պատվովճարի չափերը, իսկ Նախագիծ 3-ով՝ օլիմպիական խաղերում1-3-րդ տեղերը գրաված մարզիկներին, հավաքական թիմերի մարզիչներին և բժիշկներին շնորհվող դրամական մրցանակների չափերը (Նախագծերի հիմնավորումների մեջ նշված է, որ վերջիններիս ընդունումը կարող է հանգեցնել ՀՀ պետական բյուջեի ծախսերի ավելացմանը, սակայն ներկայացված չեն ֆինանսական գնահատականները):  Նկատի ունենալով, որ ինչպես ՀՀ 2021 թվականի պետական բյուջեով, այնպես էլ ՀՀ 2022-2024 թվականների պետական միջնաժամկետ ծախսերի ծրագրով Նախագծերով նախատեսվող փոփոխությունների համար միջոցներ նախատեսված չեն, Նախագծերի ընդունման դեպքում լրացուցիչ ծախսերը կմնան առանց ֆինանսական ապահովման:  Բացի այդ, ներկայացված չեն դրամական վճարների չափերի վերաբերյալ հիմնավորումները, առաջարկվող փոփոխությունների ազդեցությունը վերջնական արդյունքային ցուցանիշների վրա:  Միաժամանակ, առաջարկում ենք առաջնորդվել ՀՀ վարչապետի պաշտոնակատար Նիկոլ Փաշինյանի մոտ հունիսի 30-ին կայացած խորհրդակցության NՎ/54-2021 արձանագրության 6-րդ կետով տրված հանձնարարականով՝ ընդունել ի գիտություն, որ *առաջիկա ժամանակահատվածում անհրաժեշտ է խուսափել ընթացիկ ծախսերի ծավալի մեծացմանը հանգեցնող պարտավորություններ ստանձնելուց և դրա հնարավորությանն անդրադառնալ միայն տնտեսական աճի առաջանցիկ տեմպեր գրանցելու դեպքում*: | **Ընդունվել է,**  հիմնավորման մեջ ներկայացված են հաշվարկները: | | |